**Hankó Béla**



Hankó Béla (Poprád, 1886. július 5. – Toronto, 1959. november 16.) magyar zoológus, ichthyológus, ornitológus, muzeológus, egyetemi tanár, természettudományi szakíró. Zoológiai szakmunkákban nevének rövidítése: „Hankó”.

**Életpályája**

A [budapesti](https://hu.wikipedia.org/wiki/Budapest) egyetemen szerzett tanári és bölcsészdoktori oklevelet. 1910-től az állattani tanszéken tanársegéd. 1911-ben a [helgolandi](https://hu.wikipedia.org/wiki/Helgoland" \o "Helgoland), 1912-ben és 1914-ben a [nápolyi](https://hu.wikipedia.org/wiki/N%C3%A1poly) zoológiai állomáson főként regenerációs kutatásokkal foglalkozott. 1925-ben a közgazdasági egyetemen a halgazdaságtan magántanára és a [Magyar Nemzeti Múzeum](https://hu.wikipedia.org/wiki/Magyar_Nemzeti_M%C3%BAzeum) révfülöpi balatoni biológiai állomásának vezetője. A Tihanyi Biológiai Intézet első igazgatójának nevezték ki 1927-ben.

A tihanyi Magyar Biológiai Kutató Intézetben a megalakulástól két éven keresztül igazgató és egyben a balatoni osztály vezetője, míg a társigazgató [Verzár Frigyes](https://hu.wikipedia.org/w/index.php?title=Verz%C3%A1r_Frigyes&action=edit&redlink=1" \o "Verzár Frigyes (a lap nem létezik)) az általános biológiai osztály élén állt. 1929-től a debreceni egyetemen az állattan tanára. Az Erdélyi Tudományos Intézet (ETI) munkatársaként 1940 és 1944 között a [kolozsvári egyetem](https://hu.wikipedia.org/wiki/Babe%C8%99%E2%80%93Bolyai_Tudom%C3%A1nyegyetem)állatrendszertani intézetének és múzeumának vezetője. [Emil Racoviță](https://hu.wikipedia.org/wiki/Emil_Racovi%C8%9B%C4%83) nagy tisztelője volt és a háborús évek alatt ő gondoskodott, a jeles román tudós [Kolozsváron](https://hu.wikipedia.org/wiki/Kolozsv%C3%A1r) maradt könyvtárának és laboratóriumi felszerelésének hiánytalan megőrzéséről. Élete vége felé 1957-ben kivándorolt [Kanadába](https://hu.wikipedia.org/wiki/Kanada).

**Munkássága**

Tudományos munkássága elsősorban a hidrobiológia ([Balaton](https://hu.wikipedia.org/wiki/Balaton)) és az ichthyológia területén jelentős. Nevéhez fűződik a [kisázsiai](https://hu.wikipedia.org/wiki/Anat%C3%B3lia), elsősorban a török halfauna feltárásának a kezdete. Számottevőek a háziállatok eredetére vonatkozó kutatásai is. Az állatrendszertan területén ismert az *Összehasonlító vizsgálatok az ős-eredeti és új-szalontai sertés koponyáján*című dolgozata, melyet a kolozsvári egyetem természettudományi Acta sorozata közölte (Kolozsvár 1941). Több önálló szakmunkája közül kettő Kolozsvárott jelent meg: *A [hucul ló](https://hu.wikipedia.org/wiki/Hucul_l%C3%B3" \o "Hucul ló) és tenyésztése [Turjaremetén](https://hu.wikipedia.org/wiki/Turjaremete" \o "Turjaremete)* (Kolozsvár 1942); *Székely lovak* (Kolozsvár 1943).

Nemcsak nagyszámú tudományos és ismeretterjesztő értekezést írt, hanem igen sok gyakorlati irányú közleményt is, például összeállította 25 év halászati irodalmát is. A halfauna kutatására a Halászati Egyesület [Répássy Miklós](https://hu.wikipedia.org/w/index.php?title=R%C3%A9p%C3%A1ssy_Mikl%C3%B3s&action=edit&redlink=1)kezdeményezésére halrajzi bizottságot alakított, amelynek munkáját nagyban megkönnyítette [Unger Emil](https://hu.wikipedia.org/wiki/Unger_Emil_(zool%C3%B3gus)) kitűnő "Magyar Édesvízi Halhatározó"-ja (1919).

**Nevéhez köthető fajok**

* [Capoeta angorae](https://hu.wikipedia.org/w/index.php?title=Capoeta_angorae&action=edit&redlink=1) Hankó, 1925 (török márna)
* [Hemigrammocapoeta kemali](https://hu.wikipedia.org/w/index.php?title=Hemigrammocapoeta_kemali&action=edit&redlink=1) Hankó, 1924 (kisázsiai ponty)
* [Seminemacheilus lendlii](https://hu.wikipedia.org/w/index.php?title=Seminemacheilus_lendlii&action=edit&redlink=1) Hankó, 1924 (anatóliai csík)
* [Cobitis turcica](https://hu.wikipedia.org/w/index.php?title=Cobitis_turcica&action=edit&redlink=1) Hankó, 1924 (Atatürk kövicsíkja - Atatürk beceneve volt a turcica)
* [Cobitis simplicispina](https://hu.wikipedia.org/w/index.php?title=Cobitis_simplicispina&action=edit&redlink=1) Hankó, 1924 (anatóliai kövicsík)
* [Pseudophoxinus anatolicus](https://hu.wikipedia.org/w/index.php?title=Pseudophoxinus_anatolicus&action=edit&redlink=1) Hankó, 1924 (anatóliai cselle)

Forrás

https://hu.wikipedia.org/wiki/Hankó\_Béla